ОБЩИНСКА ИЗБИРАТЕЛНА КОМИСИЯ – КАЗАНЛЪК

П Р О Т О К О Л

№ 12

Казанлък, 17.09.2019 г.

Заседанието се откри в 17.00 ч. от Председателя Здравко Балевски, при следния

**Дневен ред:**

1. Поправка на допусната техническа грешка в Решение № 28 от 13 септември 2019 г. на ОИК – Казанлък, относно регистрация на политическа партия „ДВИЖЕНЕ ЗА ПРАВА И СВОБОДИ“ за участие в изборите за кмет на кметство в община Казанлък на 27 октомври 2019 г.

2. Предложение от коалиция „БСП ЗА БЪЛГАРИЯ“ за **регистрация на кандидатска листа за Кмет на община** при произвеждане на изборите за общински съветници и за кметове на 27 октомври 2019 г.

3. Разни.

На заседанието присъстват **10 от 13** от членовете на комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

Общинска избирателна комисия – Казанлък установи, че е допусната техническа грешка в Решение № 28 от 13 септември 2019 г., взето с Протокол № 8 от същата дата на ОИК - Казанлък, относно регистрация на политическа партия „ДВИЖЕНЕ ЗА ПРАВА И СВОБОДИ“ за участие в изборите за кмет на кметство в община Казанлък на 27 октомври 2019 г.

В цитираното решение е допусната техническа грешка при изброяването на кметствата, както е посочено в искането за регистрация на политическа партия „ДВИЖЕНИЕ ЗА ПРАВА И СВОБОДИ“ за участие в изборите за кмет на кметство в община Казанлък на 27 октомври 2019 г., съгласно Заявление (*Приложение № 44-МИ)*с Вх. № 26 от 13.09.2019 г. Към изброените кметства е изпуснато да се включи **Кметство град Шипка.**

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева, Любомир Денков и Мартина Кутева)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

Предвид изложеното Общинска избирателна комисия – Казанлък, счита че следва да бъде извършена поправка на допусната техническа грешка и на основание чл. 87, ал. 1 от Изборния кодекс, взе следното:

**РЕШЕНИЕ № 62**

Допуска поправка на техническа грешка при изброяването на кметствата, в които политическа партия „ДВИЖЕНИЕ ЗА ПРАВА И СВОБОДИ“ е регистрирана за участие в изборите за кмет на кметство в община Казанлък на 27 октомври 2019 г.

Допълва свое Решение № 28 от 13 септември 2019 г. като към изброените кметства включва и **Кметство град Шипка.**

Решението подлежи на обжалване пред Централната избирателна комисия в тридневен срок от обявяването му.

**По т.2 от Дневния ред:**

Постъпило е 1 /един/ брой Предложение *(Приложение № 63-МИ)* с **Вх.№ 63 от 17.09.2019 г.** от коалиция „БСП ЗА БЪЛГАРИЯ“, представлявана от Корнелия Петрова Нинова, в качеството й на председател на Националния съвет на Българската социалистическа партия и на представляващ коалиция от партии „БСП ЗА БЪЛГАРИЯ“, чрез пълномощника Румяна Стоянова Друмева с предложение за регистрация на кандидатска листа за **Кмет на община** при произвеждане на изборите за общински съветници и за кметове на 27 октомври 2019 г. Предложението е заведено под № 1 от 17.09.2019 г. в Регистъра на кандидатите за кмет на община. Коалиция „БСП ЗА БЪЛГАРИЯ“ е регистрирана по надлежния ред  за участие в изборите за кмет на община в община Казанлък на 27 октомври 2019 г. съгласно **Решение № 41 от 14.09.2019 г**. на Общинска избирателна комисия - Казанлък и издадено **Удостоверение** *(Приложение № 51-МИ)* **№ 3-К/15.09.2019 г.** за регистрация на коалицията за участие в изборите за общински съветници и за кметове на 27 октомври 2019 г.

Към предложението са приложени следните документи: 1. Пълномощно с Изх.№ ПНС-252-15/ 11.09.2019 г. от Корнелия Петрова Нинова, ЕГН ……., притежаваща лична карта № ………., изд. На ……………, в качеството ѝ на председател на Национален съвет на Българската социалистическа партия и на представляващ коалицията от партии „БСП ЗА БЪЛГАРИЯ“, издадено в полза на Румяна Стоянова Друмева, ЕГН …….., притежаваща лична карта № ………., изд. на ………….. 2. Заявление-декларация *(Приложение № 65-МИ )* от Стоян Асенов Петров, ЕГН …………, с постоянен и настоящ адрес: …………., с което лицето изразява личното си съгласие да бъде регистриран като кандидат за кмет на община Казанлък от името на коалиция „БСП ЗА БЪЛГАРИЯ“ за участие в изборите за общински съветници и за кметове на 27 октомври 2019 г. в община Казанлък и декларира, че отговаря на условията по чл. 397, ал. 1 и по чл. 413, ал. 1, 2, 3 и 4 от Изборния кодекс.

От приложената документация и от извършените служебни проверки по реда на чл. 414, ал. 1 от Изборния кодекс, Общинска избирателна комисия - Казанлък установи, че са изпълнени изискванията на чл. 397, ал. 1 от Изборния кодекс относно регистрирането на Стоян Асенов Петров като кандидат за кмет на община Казанлък. Общинска избирателна комисия - Казанлък приема така подаденото и заведено под **№ 1/17.09.2019 г.** предложение в регистъра на кандидатите за кмет на община за участие в изборите за общински съветници и за кметове на 27 октомври 2019 г.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева, Любомир Денков и Мартина Кутева)* приемане на решението гласуваха всички присъстващи 10 членове на комисията. **„Против“** приемане на решението гласуваха – няма.

Предвид изложеното и на основание чл. 87, ал. 1, т. 14 и чл. 417, ал.1 от Изборния кодекс, Общинска избирателна комисия - Казанлък взе следното:

**РЕШЕНИЕ № 63**

Регистрира кандидатска листа за Кмет на община на коалиция „БСП ЗА БЪЛГАРИЯ“ за участие в изборите за общински съветници и за кметове на 27 октомври 2019 г. в община Казанлък, както следва:

1. Стоян Асенов Петров, ЕГН …………..

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 17:30 часа.

ПРЕДСЕДАТЕЛ: …………………………….

/Здравко Балевски/

СЕКРЕТАР: …………………………….

/Таня Димитрова/